**פיליפה אן סו** (באנגלית: **Phillipa Anne Soo**; נולדה ב-31 במאי 1990), המוכרת גם בשם 'פיפה' ('pippa'), היא שחקנית וזמרת אמריקאית, המוכרת בעיקר בשל גילום דמותה של אליזה המילטון במחזמר המצליח המילטון, והייתה מועמדת לפרס טוני לשחקנית הטובה ביותר במחזמר על תפקיד זה. היא גם הייתה הראשונה לשחק את נטשה רוסטובה במחזמר נטשה, פייר והשביט הגדול של 1812 בשנת 2012, ואת התפקיד הראשי בהפקת ברודוויי של המחזמר אמילי ב-2017. לאחרונה, סו הופיעה בברודוויי במחזמר האישה הפריזאית, שרץ מנובמבר 2017 עד מרץ 2018. היא הופיעה בסרט מעל ומעבר לירח בתפקיד קולה של צ'אנג אה.

ביוגרפיה
--------

סו נולדה בליברטוויל, אילינוי, לאם אירופאית-אמריקאית ואב סיני-אמריקאי. בראיון להוליווד רפורטר, סו דיברה על הילדות שלה: "מבחינת הניסיון שלי, אבא שלי הוא דור ראשון, אז ההורים שלו הם מסין, ואמא שלי נולדה וגדלה בדרום אילינוי, והיא הייתה מעורבת באומנויות. אבא שלי הוא דוקטור. תמיד עודדו אותי (לעסוק בקריירת משחק) אבל החשיבה של 'קבלי את ההשכלה שלך קודם' עדיין הייתה שם".

סו למדה בתיכון ליברטוויל בשיקגו מ-2004 עד 2008. היא סיימה את תוכנית המשחק של בית הספר ג'וליארד ב-2012.

אחרי שסיימה את לימודיה בג'וליארד בשנת 2012, סו לוהקה כנטשה רוסטובה בהפקה בתיאטרון ארס נובה של: נטשה, פייר והשביט הגדול של 1812, המבוסס על הספר מלחמה ושלום של לב טולסטוי. המחזה עבר מתיאטרון ארס נובה לאוהל מיוחד שהוכן בשבילו במקום הנקרא קזינו.

לאחר שראו אותה מופיעה, הבמאי תומאס קייל והמלחין לין-מנואל מירנדה ביקשו ממנה להשתתף בקריאה מוקדמת של המחזמר המילטון ב-2014. היא קראה את התפקיד הנשי הראשי: אליזה (אליזבת' סקיילר המילטון). סו נשארה עם המחזמר בהופעת הבכורה שלו באוף ברודוויי ובברודוויי. היא הייתה מועמדת לפרס טוני לשחקנית המובילה הטובה ביותר במחזמר. ההופעה האחרונה שלה בתפקיד זה הייתה ב-9 ביולי 2016, ולאחר מכן הוא עבר לשחקנית לקסי לוסון.

סו הופיעה בתפקיד הראשי בהפקה של אמילי בתיאטרון אמנסון בלוס אנג'לס בין דצמבר 2016 עד ינואר 2017. אמילי התחיל הופעות בברודוויי בתיאטרון וולטר קרר ב-9 במרץ 2017 ונסגר לבסוף ב-21 במאי 2017.

היא גם הופיעה בברודוויי בתפקיד רבקה במחזמר האישה הפריזאית, מחזה מקורי של ביו ווילימון. ההפקה התחילה הופעות מוקדמות בתיאטרון הדסון ב-7 בנובמבר 2017 ונפתחה ב 30 בנובמבר. היא נסגרה לבסוף ב-11 במרץ 2018.

### טלוויזיה וקולנוע

ב 2013 היא לוהקה לתפקיד קטן בסדרה סמאש של רשת NBC. לדמות קראו לקסי. היא הופיעה בחמישה פרקים בעונה השנייה לפני שהתוכנית בוטלה. היה לה תפקיד קטן בתור ניה בפיילוט של קשרים מסוכנים, אבל זה לא הפך לסדרה מלאה.

ב 2018 הוכרז שהיא לוהקה לתוכנית הצופן של רשת CBS. צולמה עונה אחת לסדרה עד שהיא בוטלה ב-2019.

### נדבנות

בהשראת אליזבת' סקיילר המילטון, הדמות שהיא שיחקה בהמילטון, סו התחילה את פרויקט אליזה, יוזמה של שיתוף פעולה עם גרהם וינדהאם, בית היתומים הפרטי הראשון בעיר ניו יורק, המוזכר בסוף המחזמר. דרך התוכנית, סו מתכננת לתת לתלמידי בית הספר של בית היתומים סדנאות משחק, ריקוד, וראפ. לפי סו, המטרה העיקרית של הפרויקט היא להשתמש באומנות ככלי להבעה עצמית, ניסיון אישי, וטיפוח הרוח היצירתית.

חיים אישיים
-----------

סו התארסה לשחקן סטיבן פסקואלה בפברואר 2016. הם התחתנו ב-24 בספטמבר 2017. ב-2019 הם כיכבו יחד בפרק של הצופן.

פילמוגרפיה
----------

תיאטרון| שנה | הפקה | תפקיד | מקום | קטגוריה |
| --- | --- | --- | --- | --- |
| 2012 | נטשה, פייר והשביט הגדול של 1812 | נטשה רוסטובה | ארס נובה | אוף אוף ברודוויי |
| 2013–14 | קזינו | אוף ברודוויי |
| 2015 | המילטון | אליזה המילטון | התיאטרון הציבורי | אוף ברודוויי |
| 2015-16 | תיאטרון ריצ'רד רוג'רס | ברודוויי |
| 2016-17 | אמילי | אמילי פואוליאן | תיאטרון אמנסון | לפני ברודוויי |
| 2017 | תיאטרון וולטר קרר | ברודוויי |
| 2017-18 | האישה הפריזאית | רבקה | תיאטרון הדסון | ברודוויי |
| 2020 | טומצ'ו | קטלינה ווקוביץ'- וויללובוס | תיאטרון כוננלי | אוף ברודוויי |

סרטים| שנה | כותרת | תפקיד | הערות |
| --- | --- | --- | --- |
| 2013 | שמור את העודף | קארן | סרט קצר |
| 2016 | מואנה | דמויות רקע | דיבוב |
| 2018 | כאן ועכשיו | אונה |  |
| 2020 | המילטון | אליזה המילטון | צילום של הופעה משנת 2016 |
| איון האחד והיחיד | תלמה | דיבוב |
| גלריית הלבבות השבורים | נדין |  |
| מעל ומעבר לירח | צ'אנג | דיבוב |
| 2023 | שתי אהבות אמת | אמה |  |

טלוויזיה| שנה | כותרת | תפקיד | הערות |
| --- | --- | --- | --- |
| 2013 | סמאש | לקסי | חמישה פרקים |
| 2014 | קשרים מסוכנים | ניה | סרט טלוויזיה |
| 2019 | קוד צבאי | ליטננט הרפר לי | תפקיד ראשי; 13 פרקים |
| 2021 | *The Bite* | סידני | תפקיד ראשי; 6 פרקים |
| דופסיק | אמבר |  |
| 2022 - הווה | זוהרות | ג'ין-סוק | תפקיד ראשי; 8 פרקים |

פרסים ומועמדויות
----------------

| שנה | פרס | קטגוריה | עבודה | תוצאות |
| --- | --- | --- | --- | --- |
| 2013 | פרס ליגת הדרמה | הופעה נכבדת | נטשה, פייר והשביט הגדול של 1812 | מועמדות |
| 2014 | פרס לוסיל לורטל | שחקנית מובילה יוצאת דופן במחזמר | מועמדות |
| 2015 | המילטון | זכייה |
| פרס קלרנס דרוונט | האישה המופיעה הכי מבטיחה | זכייה |
| 2016 | פרס טוני | השחקנית הטובה ביותר במחזמר | מועמדות |
| פרס גראמי | אלבום המחזמר הטוב ביותר | זכייה |
| ברודוויי. קום פרס קהל | הופעת פריצת הדרך האהובה ביותר | זכייה |
| הזוג האהוב ביותר על הבמה (עם לין מנואל-מירנדה) | מועמדות |
| השחקנית המובילה האהובה ביותר במחזמר | זכייה |
| 2017 | אמילי | מועמדות |
| 2018 | השחקנית האהובה ביותר במחזה | האישה הפריזאית | זכייה |
| 2021 | פרס בחירת המבקרים סופר | המדבבת הטובה ביותר בסרט מצויר | מעל ומעבר לירח | מועמדות |

קישורים חיצוניים
----------------

ויקישיתוף מדיה וקבצים בנושא **פיליפה סו** בוויקישיתוף
* פיליפה סו, ברשת החברתית אקס (טוויטר)
* פיליפה סו, ברשת החברתית אינסטגרם
* פיליפה סו, במסד הנתונים הקולנועיים IMDb (באנגלית)
* על פיליפה סו במרכז הנתונים של אוף ברודוויי
* על פיליפה סו במרכז הנתונים של ברודוויי
* על פיליפה סו והמחזמר המילטון באתר WWD
* על הנשים במחזמר המילטון באתר ניו יורקר
* על פיליפה סו ותפקידה במחזמר המילטון באתר BWW
* רשימת מועמדים לפרס טוני בשנת 2016 באתר פלייביל
* הקאסט של המחזמר אמילי באתר פלייביל
* על המחזמר אמילי באתר פלייביל
* חשבון האינסטגרם של המחזמר אמילי
* על המחזמר "האישה הפריזאית" באתר פלייביל
* על ליהוקה של פיליפה סו לסדרה "הקוד" באתר ווריאטי
* על ביטול הסדרה "הקוד" באתר דדליין
* על פרויקט אליזה באתר WSJ
* על האירוסין של סו ופסקאל באתר BWW
* על נישואיהם של סו ופסקאל באתר פלייביל
* "הקוד", במסד הנתונים הקולנועיים IMDb (באנגלית)
* רשימת מועמדים לפרס המבקרים באתר דדליין

הערות שוליים
------------

1. ↑  Ashley Lee, Asian Actors Onstage: Lea Salonga, Phillipa Soo Sound Off on Broadway Representation, Cultural Perceptions, Hollywood Reporter, ציטוט זה מתורגם מתוך הראיון

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2014071027
* MusicBrainz: e98fc8a6-f523-462a-b221-b55d935f19d8
* VIAF: 308765704
* WorldCat: lccn-no2014071027

 |